# Et billede, der indeholder tekst, tegneserie, pingvin, vandfugl  Automatisk genereret beskrivelse

# Introduktion

I forløbet lærer eleverne om hvordan deres lokale forsyningsselskab laver klimatilpasningsløsninger til gavn for miljøet, byen og beboerne i nærområdet. Den viden sætter vi også i perspektiv, når eleverne ser konkrete eksempler på klimatilpasningsløsninger, der er til gavn for mennesker og dyt i byen.

Den røde tråd i forløbet er FN’s Verdensmål for bæredygtig udvikling og de konkrete handlinger, man som enkeltperson og vi som samfund kan gøre for at mindske klimaforandringernes konsekvenser for nutiden og fremtiden.

Forløbet indeholder forberedelsesmateriale, 4-5 timers besøg hos Frederiksberg Forsyning efterfrulgt af frokost og besøg på en klimatilpasningslokation. Derudover en opfordring til at arbejde videre med den opnåede viden tilbage i klassen.

# Målgruppe og fag

Undervisningsforløbet er for folkeskolens udskoling, hf-klasser, gymnasier og erhvervsskoler.

Fagene geografi, biologi, fysik/kemi og matematik indgår i forløbet.

# Praktiske oplysninger og logistik

Her finder du oplysninger til din planlægning af din undervisning og jeres ture ud af skolen.

* Et besøg ude af skolen på to forskellige lokationer - samme dag, så medbring gerne cykler hvis muligt.
* Vi er en udeskole. Der er opgaver i forløbet, der udføres under åben himmel. Det meste af forløbet foregår i ly for vind og regn, men forløbet kræver påklædning efter vejret.
* Det er meget vigtigt i møder op det rigtige sted. Mødestedet er i krydset mellem Emil Chr. Hansens Vej og La Cours Vej, hvor indgangen til Klimaskolen er for enden af parkeringspladsen – [se mere her](https://www.frb-forsyning.dk/skole/skoletilbud/book-et-besoeg/vigtig-info-ved-skolebesoeg). I må ikke færdes på matriklen uden en medarbejder, så vi kommer og henter jer.
* Der er indlagt pauser, så eleverne må meget gerne have mad og drikke med.

# Før besøget på Frederiksberg Forsyning - forberedelse

Her får du skitseret undervisningsforløbet fra start til slut.

| Varighed | Hvor | Hvad | Hvordan | Hvorfor |
| --- | --- | --- | --- | --- |
| 1-2 lektioner | På skolen | Gå til [denne side](https://www.frb-forsyning.dk/skole/skoletilbud/klimaskole/faskiner-og-pingviner/klimatilpasning-introvideo), hvor det følgende materiale findes.* Se vores introduktionsvideo
* Undersøg FN’s Verdensmål og hav en klassediskussion om hvad man selv kan gøre for at bremse klimaforandringer
* Se gerne den ekstra video om drivhuseffekten for at få denne genopfrisket
 | Se videoerne i fællesskab  | Introducere emnet, afklare elevernes forforståelse og forberede dem på besøgene hos Frederiksberg Forsyning. |

# Under besøget på FF

Kort opsummeret kommer eleverne igennem: Introduktion – teori – matematiske beregninger og praktisk afprøvning af klimatilpasningsløsninger – casestudie – individuel fremlæggelse af cases..

Vi ser gerne, at du som lærer har en aktiv rolle under besøget. Du kender eleverne og deres faglige ståsted bedst, og den viden vil vi gerne udnytte. Derfor er du velkommen til at supplere undervejs og koble den viden, eleverne allerede har.

Vi beder dig også hjælpe til med at skabe den nødvendige ro blandt eleverne, når der er behov for det.

| Varighed | Hvor | Hvad | Hvordan | Hvorfor |
| --- | --- | --- | --- | --- |
| 5 klokke-timer inkl. spisepause | Hos Frederiksberg Forsyning | Arbejde med den faglige forståelse for emnerne klimaforandringer, klimatilpasning og FN’s Verdensmål. | Frederiksberg Forsynings underviser koordinerer dagen, og du assisterer. Lav gerne grupper a 3-4 elever inden besøget – max 6 grupper. | Få faglig viden og konkrete oplevelser, som gør eleverne parat til besøget på en klimatilpasningslokation. |

Til opsamling efter forløbet har vi forberedt en kahoot som kan køres på klassen.

# Mål

Vi har sat en række læringsmål for eleverne:

* Jeg ved, hvad klimaforandringer er.
* Jeg ved, hvad Frederiksberg Forsynings gør for at håndtere skybrud.
* Jeg ved, hvad faskiner, forsinkelsesbassiner og permeable belægninger er, og hvordan de fungerer.
* Jeg kan analysere en virkelig case om klimatilpasning og videreformidle den.
* Jeg kan identificere hvilke af FN’s Verdensmål, Frederiksberg Forsyning understøtter i arbejdet med klimatilpasning af byen.

# Links fra besøgene til evt. videre arbejde

[Introvideo Klimatilpasning](https://www.frb-forsyning.dk/skole/skoletilbud/klimaskole/faskiner-og-pingviner/klimatilpasning-introvideo)

[Drivhuseffekt](https://www.frb-forsyning.dk/Default.aspx?ID=4846)

[Intelligent vandhåndtering](https://dreambroker.com/channel/ms3w5kmu/abbqb8lg)

[Klimavej](https://dreambroker.com/channel/ms3w5kmu/fw05jysw)

[NO NOx fliser](https://dreambroker.com/channel/ms3w5kmu/bt377q54)

# Kontakt

Har du spørgsmål, så kontakt den ansvarlige for skoletilbuddene, Else Støvring, på 30766221 eller skriv en mail til os på skoletilbud@frb-forsyning.dk .

Vi glæder os til at se jer.